**DĖL SAVIVALDYBĖS TURTO PANAUDOS SUTARTIES NUTRAUKIMO PRIEŠ TERMINĄ IR SAVIVALDYBĖS TURTO PERDAVIMO VALDYTI IR NAUDOTI PANAUDOS PAGRINDAIS**

2018 m. kovo 23 d. Nr. TS-

Rokiškis

Vadovaudamasi Vietos savivaldos įstatymo 18 straipsnio 1 dalimi, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į Obelių bendruomenės centro 2018 m. kovo 19 d. raštą Nr. 3 „Dėl patalpų perdavimo pagal panaudos sutartį“, Rokiškio rajono savivaldybės taryba nusprendžia:

1. Nutraukti šalių susitarimu prieš terminą 2009-06-01 savivaldybės turto panaudos sutartį Nr. 56/DS-76 su Obelių bendruomenės centru.

2. Suteikti panaudos pagrindais laikinai 10 metų neatlygintinai valdyti ir naudotis Obelių bendruomenės centrui 102,30 kv. m bendro naudojimo patalpas: 2-5 (70,74 kv. m), ½ 2-1 (27,51 kv. m), ½ 1-18 (3,95 kv. m), ½ 1-17 (27,97 kv. m), ½ 1-1 (1,12 kv. m), ½ 1-6 (1,37 kv. m), ½ 1-5 (1,11 kv. m), esančias Obelių seniūnijos administraciniame pastate (unikalus Nr. 7397-8004-3010) Dariaus ir Girėno g. 6, Obelių m., Rokiškio r. sav.

3. Įgalioti Obelių seniūnijos seniūną pasirašyti susitarimą dėl sprendimo 1 punkte nurodytos panaudos sutarties nutraukimo prieš terminą su Obelių bendruomenės centru.

4. Įgalioti Obelių seniūnijos seniūną pasirašyti 2 punkte minimo turto panaudos sutartį su Obelių bendruomenės centru.

5. Pripažinti netekusiu galios Rokiškio rajono savivaldybės tarybos 2009 m. gegužės 29 d. sprendimo Nr. TS-6.120 „Dėl patalpų perdavimo pagal panaudos sutartį“ 2 punktą.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Justina Balaišienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PANAUDOS SUTARTIES NUTRAUKIMO PRIEŠ TERMINĄ IR SAVIVALDYBĖS TURTO PERDAVIMO VALDYTI IR NAUDOTI PANAUDOS PAGRINDAIS“**

**AIŠKINAMASIS RAŠTAS**

2018-03-20

**Parengto sprendimo projekto tikslai ir uždaviniai.**

Nutraukti šalių susitarimu Rokiškio rajono savivaldybės turto panaudos 2009 m. birželio 1 d. sutartį Nr. 56/DS-76 su Obelių bendruomenės centru.

Nutraukus aukščiau paminėtą sutartį sudaryti naują panaudos sutartį naujam terminui su Obelių bendruomenės centru dėl 102,30 kv. m bendro naudojimo patalpų: 2-5 (70,74 kv. m), ½ 2-1 (27,51 kv. m), ½ 1-18 (3,95 kv. m), ½ 1-17 (27,97 kv. m), ½ 1-1 (1,12 kv. m), ½ 1-6 (1,37 kv. m), ½ 1-5 (1,11 kv. m), esančių Obelių seniūnijos administraciniame pastate (unikalus Nr. 7397-8004-3010) Dariaus ir Girėno g. 6, Obelių m., Rokiškio r. sav.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.**

Obelių bendruomenės centras 2018 m. kovo 19 d. raštu Nr. 3 „Dėl patalpų perdavimo pagal panaudos sutartį“ informavo, kad teikia paraišką gauti paramą pagal Žemės ūkio ministerijos skelbtą 2018 metų kaimo bendruomenės stiprinimo programą. Vienas iš reikalavimų, kad nekilnojamasis turtas, į kurį investuojama pareiškėjo valdomas teisėtais pagrindais ir panaudos sutartis turi būti sudaryta ne trumpesniam kaip 5 metų laikotarpiui nuo paramos paraiškos pateikimo datos. Todėl tikslinga nutraukti 2009 m. birželio 1 d. panaudos sutartį dėl patalpų, kuriomis Obelių bendruomenės centras naudojosi panaudos pagrindais ir sudaryti naują panaudos sutartį naujam terminui.

2009 m. birželio 1 d. Savivaldybės nekilnojamojo turto panaudos sutarties Nr. 56/DS-76 nutraukimui šalių susitarimu būtinas Savivaldybės tarybos sprendimas.

**Galimos pasekmės, priėmus siūlomą tarybos sprendimo projektą:**

**teigiamos** – projekto įgyvendinimas suteiks galimybę pagerinti miestelio gyventojų gyvenimo kokybę: bus įrengta bendruomenei skirta susirinkimo vieta, skirta bendruomenės ir jos svečių poreikiams tenkinti, skatinamas bendruomeniškumas, didinamas ir aktyvinamas jaunimo užimtumas, skatinami bendri renginiai, susitikimai tarp bendruomenių, kviečiami svečiai;

**neigiamos** – nebus.

**Kokia sprendimo nauda Rokiškio rajono gyventojams.**

Obelių bendruomenės centras įgyvendins veiksmus, kurie turės teigiamą naudą rajono gyventojams.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus vyriausioji specialistė Justina Balaišienė